BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/22-01/03
URBROJ: 2103-12-04/1-22-4

Z  A  P  I  S  N  I  K
sa 5. sjednice Upravnog vijeća Češkog dječjeg vrtića Končanica, održane dana 02. lipnja 2022. godine u prostorijama Područne osnovne škole u Končanici, Končanica 341, s početkom u 15:30 sati.
Nazočni članovi: Marija Kubišta, Mira Čukelj, Ivana Valetnta, Tihana Paclik i Nikolina Santo.
Odsutnih članova nije bilo
Ostali nazočni: Gordana Tomašek – ravnateljica Češkog dječjeg vrtića Končanica i Oto Janda – službenik Općine Končanica i ujedno zapisničar.
Jednoglasno je usvojen slijedeći

D N E V N I  R E D:

1. Usvajanje zapisnika sa 4. sjednice Upravnog vijeća,
2. Razmatranje te donošenje Pravilnika o izmjenama i dopunama Pravilnika o radu Češkog dječjeg vrtića Končanica,
3. Razno.

Ad 1.) Usvajanje Zapisnika sa 4. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 4. sjednice Upravnog vijeća održane dana 17. svibnja 2022. godine, te su jednoglasno donijeli slijedeći
ZAKLJUČAK: Usvaja se Zapisnik sa 4. sjednice Upravnog vijeća održane dana 17. svibnja 2022. godine.

Ad 2.) Razmatranje te donošenje Pravilnika o izmjenama i dopunama Pravilnika o radu Češkog dječjeg vrtića Končanica
Ovu točku pojasnila je predsjednica. Prijedlog Pravilnika o izmjenama i dopunama Pravilnika o radu utvrđen je na prethodnoj sjednici i na isti je Općinsko vijeće Općine Končanica na svojoj sjednici, održanoj 31. svibnja 2022. godine dalo suglasnost te nam predstoji samo usvajanje izmjena i dopuna. 
Članovi Upravnog vijeća nisu imali primjedbe na prijedlog Pravilnika o izmjenama i dopunama Pravilnika o radu Češkog dječjeg vrtića Končanica.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Pravilnik o izmjenama i dopunama Pravilnika o radu Češkog dječjeg vrtića Končanica

Ad 3.) Razno
Kako pod ovom točkom nije bilo rasprave, predsjednica se zahvalila svima na konstruktivnom radu i zaključila rad ove sjednice Upravnog vijeća u 15:45 sati.

               Zapisnik sastavio:                                                    	Predsjednica Upravnog vijeća:
                    Oto Janda                                                                      	Marija Kubišta














BJELOVARSKO-BILOGORSKA ŽUPANIJA 
                OPĆINA  KONČANICA 
       ČEŠKI  DJEČJI  VRTIĆ KONČANICA 
                   UPRAVNO VIJEĆE

KLASA: 112-01/15-01/03
URBROJ: 2103-12-04/1-22-2
Končanica, 02. lipanj 2022.

	Na temelju članka 35. Zakona o predškolskom odgoju i naobrazbi („Narodne novine“, broj 10/97,  107/07, 94/13, 98/19 i 57/22) i članka 45. Statuta Češkog dječjeg vrtića Končanica (KLASA: 012-03/2009-01/01, URBROJ: 2111/02-04/1-2009-1 od 26. veljače 2009. godine) i Izmjena i dopuna Statuta Češkog dječjeg vrtića Končanica od 30. prosinca 2013. godine i 01. srpnja 2016. godine) Upravno vijeće Češkog dječjeg vrtića Končanica na svojoj 5. sjednici, održanoj 02. lipnja 2022. godine, donosi

P  R  A  V  I  L  N  I  K
o izmjenama i dopunama Pravilnika o radu
Češkog dječjeg vrtića Končanica

Članak 1.
	U Pravilniku o radu Češkog dječjeg vrtića Končanica (KLASA: 112-01/15-01/03, URBROJ: 2111/02-04/1-15-1 od 13. listopada 2015. godine), u članku 72. stavku 1. dodaje se nova stavka koja glasi:
	„- minuli rad“.

Članak 2.
	Ostale odredbe Pravilnika o radu Češkog dječjeg vrtića Končanica ne mijenjaju se i ostaju na snazi.
 
Članak 3.
	Ovaj Pravilnik o izmjenama i dopunama Pravilnika o radu Češkog dječjeg vrtića Končanica stupa na snagu prvog dana od dana objave na oglasnoj ploči Češkog dječjeg vrtića Končanica.


						          Predsjednica Upravnog vijeća ČDV Končanica:
								        Marija Kubišta



Ovaj Pravilnik o izmjenama i dopunama Pravilnika o radu Češkog dječjeg vrtića Končanica objavljen je na oglasnoj ploči Češkog dječjeg vrtića Končanica dana 03. 06. 2022. godine, i stupa na snagu 04. 06. 2022. godine.

U Končanici, 03. 06. 2022. godine

						           RAVNATELJICA ČDV KONČANICA:
Gordana Tomašek





